
Linnavara mahakandmine

1. Asjaolud ja menetluse käik

Narva Linnavalitsuse Linna Arenduse ja Ökonoomika Ameti (edaspidi ka amet) bilansis on ehitis aadressil Jõesuu tänav 18a, Narva, maksumusega 9 586,75 eurot, jääkväärtusega 2 472,16 eurot, soetatud 19.03.2008. a. 

Amet  taotleb alljärgneva linnavara kõlbmatuks tunnistamist ja mahakandmist, kuna see on juba täielikult hävinud (lammutatud).

	Linnavara liik 
	Vallasasi

	Täielik nimetus
	Ehitis, Jõesuu tänav 18a

	Kogus 
	1 tk

	Munitsipaalomandisse üleandmise või soetamise aeg 
	19.03.2008

	Maksumus 


	9 586,75 eurot

	Jääkväärtus 


	2 472,16 eurot



	Tehnilised andmed ja asukoht
	Ehitis, Jõesuu tänav 18a, Narva

	Seisukorra lühiiseloomustus taotluse esitamise ajal
	Vara on lammutatud

	Info, millest selgub, et linnavara ei ole õnnestunud kasutusse anda ega võõrandada, samuti linnavara säilitamise ebaotstarbekuse puhul seda tõendav info
	Ei saa kellelegi kasutusse anda, kuna vara on 

täielikult hävinud. Tõendatakse: 

07.07.2014 lammutustööde töövõtuleping nr 5.1-6/43/2014 OÜ-ga International Veod,

OÜ International Veod 04.08.2014 arve nr 577,

04.08.2014 akt nr 8 tööde teostamise kohta,

Päästeameti Ida Päästekeskuse tuleohutuskontrolli büroo 08.10.2013 ettekirjutus nr 7.2-6.3/2070-6 

	Märge linnavara registri kande kohta
	Jah

	Muud linnavaraga seotud olulisi andmed
	Ei ole


Taotlusest  nähtub, et ehitis on täielikult hävinud (lammutatud), mistõttu seda pole võimalik mingil viisil kasutada.

Narva Linnavolikogu 24.08.2006.a määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbmatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud.

Tulenevalt Korra §-st 14 Narva Linnavalitsus otsustab järgmise vara kõlbmatuks  tunnistamise, mahakandmise ja hävitamise:

1) maatüki oluliseks osaks oleva ehitis (hoone ja/või rajatis) või selle osa; 

2) vallasasi, mis on raamatupidamisseaduse kohaselt käsitletav põhivarana ja mille bilansiline  maksumus on üle  1920 euro; 

3) vallasasi, mis on kantud või kuulub kandmisele  linnavara registrisse ja mille bilansiline  maksumus on üle  1920 euro; 

4) linnaregistrisse kandmisele mittekuuluvat käibevara, mille bilansiline maksumus on üle  1920 euro.

Narva Linnavalitsuse linnavarakomisjoni 17.09.2014 koosolekul (protokoll nr 11) otsustati:

1.   Rahuldada Narva Linna Arenduse ja Ökonoomika Ameti taotlus.

2.  Narva Linna Arenduse ja Ökonoomika Ametil maha kanda nimetatud linnavara vastavalt Narva Linnavalitsuse 24.08.2006 määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korrale”.

Eeltoodust tulenevalt on vaja tunnistada eelnimetatud linnavara kõlbmatuks ja anda volitus selle mahakandmiseks.

2. Õiguslikud  alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006 määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” §7 punkti 3 kohaselt linnavara tunnistatakse kõlbmatuks, kui linnavara on osaliselt või täielikult hävinud ja § 14 punkti 3 kohaselt otsuse mahakandmisest võtab vastu Linnavalitsus.
3. Otsus

3.1. Nõustuda Narva  Linna Arenduse ja Ökonoomika Ameti taotlusega linnavara kõlbmatuks tunnistamise kohta ning tunnistada kõlbmatuks järgmine ameti bilansis olev linnavara: 

Ehitis, Jõesuu tänav 18a,  inv nr 154000-117, soetamisaasta 19.03.2008.a, soetusmaksumusega  9 586,75 eurot, jääkväärtus 2 472,16 eurot.
3.2. Anda Narva Linna Arenduse ja Ökonoomika Ameti  raamatupidamise- ja finantsteenistusele volitus korralduse punktis 3.1 nimetatud linnavara mahakandmiseks.
4. Rakendussätted

4.1.Korraldus jõustub seadusega sätestatud korras.

4.2.Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

